钦定古今图书集成/明伦汇编/氏族典/第388卷 > 李鄘
## 钦定古今图书集成/明伦汇编/氏族典/第388卷 > 李鄘

按《唐书李鄘传》：“鄘字建侯，北海太守邕之从孙。第进士，补秘书省正字。李怀光辟至幕府，累擢监察御史。
怀光反河中，鄘与母妻陷焉。因刺贼虚实及所以攻
取者，白诸朝。怀光觉，问之，鄘词气不挠，三军为感动，
怀光不杀，囚之。河中平，召为吏部员外郎。顺宗时，进
御史中丞。宪宗立，为京兆尹，进尚书右丞。元和初，以”
检校礼部“尚书为凤翔陇右节度使，俄徙河东，入为
刑部尚书、诸道盐铁转运使，拜淮南节度使。王师讨
蔡方急，鄘素富强，即籍府库，留一岁储，馀尽纳于朝，
诸道由是悉索以献。”召拜门下侍郎，改户部尚书。俄
检校尚书左仆射，兼太子宾客，分司东都。以太子少
傅致仕，卒。